**PRAVILA PONAŠANJA ZA UČENIKE TIJEKOM NASTAVE NA DALJINU**



1. ŠKOLSKE OBAVEZE
* Redovito pratiti obavijesti i upute koje šalju razrednici i učitelji.
* Uredno izvršavati obaveze, aktivnosti i zadatke koje učitelji šalju.
* Obavezno u virtualnoj učionici biti aktivan svaki dan u tjednu (osim vikenda).

Svaka neaktivnost učenika koja traje duže od 24 sata vodi se kao izostanak s nastave, te ga je potrebno opravdati.

* Učenici se trebaju prijaviti i koristiti puno ime i prezime, a ne nadimke.
1. KOMUNIKACIJA
* Komunikacija unutar virtualne učionice je SLUŽBENA komunikacija!
* Strogo je zabranjen bilo kakav oblik verbalnog nasilja kao što je ruganje, tračanje, omalovažavanje i sl.
* Učiteljima i drugim učenicima potrebno je obraćati se pristojno i s poštovanjem.
* Zabranjeno je psovanje i korištenje neprimjerenog i nepristojnog rječnika.
* Ne pokrećite međusobno dopisivanje unutar virtualne učionice, osim kad vas na to upute učitelji.
* Objavljujte samo one sadržaje koji su vezani uz nastavu i koje traže učitelji.
* Strogo je zabranjeno preuzimanje i krađa tuđih sadržaja koji će se objavljivati u virtualnim učionicama (npr. domaće zadaće).
* U pisanju komentara ne koristite emotikone, smajliće i izbjegavajte koristiti skraćenice (THX i sl.), te izbjegavajte korištenje velikih tiskanih slova.
* Trudite se pisati u skladu s pravilima gramatike i pravopisa hrvatskog jezika.

Pravila ponašanja u virtualnom okruženju, jednaka su kao i pravila ponašanja u učionici!